Pont. — Sebastopolis (Sulusaray) — mid-2nd c. AD — CRAI 1892.33,6 [IGR III.115] — ZPE 87.1991.200,12
Region: Asia Minor — Pontus and Paphlagonia

0 αντωνιον σεργια ρουφον απο τε των πρ[ο]γονων διασημοτατον κα[ι] απο των ιδιων αυτου φιλοτειμιων λαμπροτατον πασας μεν λειτουργιας διεξελθοντα εν πασαις δε φιλοτειμιαι[ς] ευδοκιμησαντα αρξαντα και θιασαρχησαντα πολλακις αγορανομησαντα πλεονακις πονταρχησαντα εν τη μητροπολει του πο[ν]του νεοκαισαρεια πολλα μεν και μεγαλα εργα κατασκευασαμενον δι επιμελειας πολυ δε πλειονα απο των εαυτ[ου] πρωτον μεν ανοιξαντα το γυμνασιον αρχιερασαμενον δε δια βιου τω θειοτατω αυτοκρατορι αδριανω μετα της διασημοτατης [γ]υναικος αυτου αντωνιας στρατ[ο]νεικης κυνηγεσια και μονομαχιας διαφερουσας παρεσχημενον επιμεληθεντα δε και του μετα την τελευτην εαυτου χρονου και θεας ετησιους και φιλοτειμιας δαψιλεις δια βιου καταλιποντα και ο μεγιστον εστιν διαδοχον και του γενο[υ]ς και των φιλοτειμιων την εαυτου θυγατερα αντωνιαν μαξιμαν παρασχομενον και ομωνυμον θυγατριδουν εξ ανδρος πρωτευοντος εν τη μητροπολει αμασεια και παρ ημειν κορνηλιανου καπιτωνος και ζωντα πολλακις η σεβαστοπολειτων πολις και τελευτησαντα ετειμησεν τη των ανδριαντων κατα φυλην αναθεσει ανεθηκεν δε τους ανδριαντας απο τ[ω]ν εα[υ]της η θυγατηρ αυτου αντωνια μαξιμα.